《闻王维祯移官民部》
明代·皇甫汸

传尔天台日，移官地省时。拂琴停水调，扫榻及花期。

越峤眈康乐，吴都迟左思。无言相见喜，怀旧恐兴悲。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。